Diari Oficial de la Generalitat Valenciana


Sumari del DOGV 9267, del 31-01-2022 (2022/619)

Extracte de la Resolució de 24 de gener de 2022, de la rectora de la Universitat d'Alacant, per la qual es convoca el sorteig «Acosta't a Bernàcer», a Alcoi, de la Càtedra Germà Bernàcer, de la Universitat d'Alacant.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9267

Data del DOGV
:   31-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/619


Data del document
:   24-01-2022

Organisme emissor
:   Universitat d'Alacant

Tipus de document
:   Extracte

Correcció d'errades

 Descriptors 

:   * distinció honorífica

Extracte de la Resolució de 24 de gener de 2022, de la rectora de la Universitat d'Alacant, per la qual es convoca el sorteig «Acosta't a Bernàcer», a Alcoi, de la Càtedra Germà Bernàcer, de la Universitat d'Alacant. [2022/619]  
BDNS (identif.): 607318.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/607318  
  
Primer. Beneficiaris  
Podrà participar en aquesta convocatòria qualsevol persona física major d'edat amb DNI vigent en el moment de participació en el sorteig.  
  
Segon. Objecte  
La present convocatòria té per objecte organitzar un sorteig, denominat «Acosta't a Bernàcer» a Alcoi, per a animar a visitar l'exposició «Germà Bernàcer, l'economista-humanista alacantí més universal» i impulsar el millor coneixement d'aquest il·lustre economista i físic alacantí.  
  
Tercer. Bases reguladores:  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 25 de gener de 2022, en l'URL   
https://www.boua.ua.es/Acuerdos/DescargarAcuerdo/21208  
  
Quarta. Quantia  
La dotació econòmica màxima per a aquesta convocatòria és de 185 €.  
El premi es materialitzarà en forma d'un exemplar del llibre Germà Bernàcer. Acostament biogràfic i una dotació econòmica de 185 € per a poder gaudir d'una nit d'allotjament per a dues persones en un hotel de la zona de la serra d'Aitana abans de novembre de 2022.  
  
Cinqué. Termini de presentació de sol·licituds  
El termini per a presentació de sol·licituds s'iniciarà el dia 3 de març de 2022, i la finalització serà el 19 de març de 2022, tots dos inclusivament.  
  
Sisé. Altres dades  
La participació en el sorteig requereix que el participant realitze les següents accions en l'ordre establit:  
a) En primer lloc, visitar l'exposició «Germà Bernàcer, l'economista-humanista alacantí més universal» durant la seua exhibició a Alcoi i triar un dels panells que forma part d'aquesta.  
b) En segon lloc, fer-se una foto davant del panell seleccionat, deixant visible el número i títol del panell. A la foto podran eixir tantes persones com desitge el participant, deixant la seua cara sempre visible per a poder reconéixer-ho.  
c) En tercer lloc, compartir la foto a través de, almenys, una d'aquestes xarxes socials: Instagram, Facebook, Twitter, YouTube o Pinterest.  
d) En quart lloc, fer una captura en la qual es demostre que la foto s'ha compartit.  
e) En cinqué lloc, enviar un e-mail a skijyrbvb.wmmrv@uuf.qy, indicant en l'assumpte del missatge «Acosta't a Bernàcer» a Alcoi, detallant en el cos del missatge nom, cognoms i DNI, i adjuntant tant la foto com la captura que confirme que s'ha compartit per alguna de les xarxes socials indicades.  
  
Alacant, 24 de gener de 2022.- La secretària general (p. d. R 22.12.2020): Esther Algarra Prats.